钦定古今图书集成/明伦汇编/氏族典/第489卷 > 《廖用贤尚友录》 > 华钰
## 钦定古今图书集成/明伦汇编/氏族典/第489卷 > 《廖用贤尚友录》 > 华钰

按《明外史华钰传》：“钰字德夫，丹徒人。万历二十三年
进士。授荆州推官。监税陈奉仆直驰府署中，钰缚笞
仆，奉阳谢，衔之次骨。奉欲榷沙市税，市人群起逐之，
奉疑钰所使，遂上疏极论钰，阻挠，钰被逮。既至，下镇
抚狱讯治，长系至三十二年六月，长陵灾，肆赦，钰释
为民。家居四年，卒。”